b'\n_START_ARTICLE_\nPark Ridge, Illinois\n_START_SECTION_\nSejarah\n_START_PARAGRAPH_\nKawasan Park Ridge telah dihuni oleh orang asli\xc2\xa0Potawatomie\xc2\xa0sejak awal, sehingga mereka diusir pada tahun 1833. Kawasan tersebut merupakan tempat perlabuhan sesuai antara Des Plaines dan sungai Chicago bagi penjelajah Perancis. Pada awal tahun 1830-an, rombongan pemastautin pertama tiba dari New England dan New York. Pada tahun\xc2\xa01854 George Penny menubuhkan kilang-kilang batu\xc2\xa0di kawasan itu. Pada\xc2\xa0tahun 1910, Park Ridge mempunyai penduduk seramai 2,009. Pada tahun 1930 jumlah itu menaik kepada 10,417. Pada tahun 1950 penduduknya berjumlah seramai 16,602. Pada tahun 1960 jumlah penduduknya adalah 32,625, dengan 99.9% penduduknya berkulit putih. Terdapat\xc2\xa0lima penduduk Afrika-Amerika dan 31 yang lain dikelaskan sebagai lain daripada kulit hitam atau putih. Pada tahun 1970, jumlah penduduk telah naik kepada 42,466.\xc2\xa0Pada tahun\xc2\xa02016, Hillary Rodham Clinton berkempen sebagai calon Demokrat untuk jawatan Presiden Amerika Syarikat. Beliau\xc2\xa0merupakan graduan kelas pertama\xc2\xa0Sekolah Tinggi Pekan Maine Park Ridge\xc2\xa0Selatan (1965).\n_START_SECTION_\nGeografi\n_START_PARAGRAPH_\nMenurut banci 2010, Park Ridge berkeluasan 7.134 batu persegi (18.48\xc2\xa0km\xc2\xb2), di mana\xc2\xa07.09 batu persegi (18.36\xc2\xa0km\xc2\xb2) (atau 99.38%) adalah kawasan darat dan 0.044 batu persegi (0.11\xc2\xa0km\xc2\xb2) (atau 0.62%) adalah kawasan perairan.\n_START_SECTION_\nIklim\n_START_PARAGRAPH_\nPark Ridge berada di bawah zon tumbuhan keras\xc2\xa0USDA 5b.\n_START_SECTION_\nPendidikan\n_START_PARAGRAPH_\nPark Ridge berada di bawah perkhidmatan Daerah Sekolah Park Ridge-Niles 64, yang berpangkalan di ibu pejabatnya yang terletak di Pusat Perkhidmatan Pendidikan Raymond E. Hendee di Park Ridge.\xc2\xa0Sekolah menengah yang berada di kawasan tersebut termasuk Sekolah Menengah Lincoln\xc2\xa0dan Sekolah Menengah\xc2\xa0Emerson di Niles. Pada suatu ketika terdapat sembilan sekolah rendah awam K\xe2\x80\x936: Oakton, Madison, Edison, Merill, Carpenter, Field, Franklin, Roosevelt, serta Washington. Hanya lima nama yang disebut akhir kekal wujud hari ini, dan semuanya bertempat di Park Ridge. Sekolah\xc2\xa0Jefferson merupakan juga merupakan sebahagian daerah pendidikan tersebut dan menempatkan kanak-kanak khas pra-sekolah yang berumur 3 dan 4, perlanjutan program harian tadika, serta program selepas sekolah untuk gred K\xe2\x80\x936._NEWLINE_St Paul of the Cross dan Mary Seat of Wisdom merupakan dua sekolah rendah Katolik di kawasan tersebut.\xc2\xa0Manakala\xc2\xa0St. Andrews adalah sebuah sekolah rendah Lutheran._NEWLINE_Bandar tersebut terletak di bawah perkhidmatan Daerah Pendidikan Sekolah Tinggi 207 Pekan Maine, yang termasuk Sekolah TInggi Maine Selatan, dan Sekolah Tinggi Maine Timur. Pelajar-pelajar yang tinggal di utara Park Ridge mempunyai pilihan menghadiri sama ada Maine Timur atau Maine Selatan.Sekolah Tinggi Maine Barat\xc2\xa0terletak di barat dalam kawasan Des Plaines. Sekolah Tinggi Maine Utara pula\xc2\xa0adalah sebuah sekolah yang terletak di pekan tidak berbadanan Maine dan merupakan sebahagian Daerah Pendidikan Sekolah Tinggi 207 Pekan Maine. Ia ditutup pada tahun 1981 akibat penyusutan pelajar dari pekan Maine._NEWLINE_Bandar ini merupakan sebahagian daripada daerah Kolej Komuniti Oakton.\n_START_SECTION_\nOlahraga\n_START_PARAGRAPH_\nPark Ridge adalah tuan rumah kepada Park Ridge Falcons, juara kebangsaan Pop Warner Football Tomlin Division Pee Wee\xc2\xa02002._NEWLINE_Park Ridge adalah tuan rumah kepada tiga juara kejohanan American Youth Football (2006, 2007, 2009) dan satu juara kejohaan American Youth Cheerleading (2007)._NEWLINE_Maine South Hawks adalah juara negeri dalam acara Football pada tahun 1995, 2000, 2008, 2009, 2010 dan 2016.\n_START_SECTION_\nPenduduk-penduduk penting\n_START_PARAGRAPH_\nPark Ridge adalah kampung asal bekas Wanita Pertama, Senator AS, Setiausaha Negara AS\xc2\xa0dan calon presiden Parti Demokrat 2016\xc2\xa0Hillary Clinton. Ketika beliau melawat Park Ridge sempena hari jadi ke-50nya pada tahun 1997, bandar tersebut menamakan semula sudut tenggara persimpangan jalan Elm dan jalan Wisner, yang bersebelahan dengan rumah zaman kanak-kanaknya sebagai "Rodham Corner". Park Ridge juga merupakan kampung asal bintang filem Carrie Snodgress dan Harrison Ford. Ketiga-tiga individu tersebut menghadiri Sekolah Tinggi Maine Timur. Clinton, anak bongsu daripada tiga adik-beradik, menghabiskan tahun senior beliau di Sekolah Tinggi Pekan Maine Selatan, sebuah sekolah baru yang dibangun untuk menampung penduduk baby boomer akan tiba dalam masa tersebut. Warganegara AS pertama yang dikanonisasi, Mother Frances Cabrini, menghadiri sekolah St Paul of the Cross serta memiliki sebuah ladang di pinggir utara Park Ridge.'